stanford-oval/wikipedia huggingface dataset:
טופיק (די ג'יי)
ביוגרפיה

טופיק נולד בזולינגן להורים ממוצא קרואטי. הוא למד בבית ספר תיכון בהסן. בגיל 16, החל להשתמש ב-Logic Studio (אנ'), בשביל להפיק מוזיקה בהדרכת מורה. הוא החל את הקריירה המוזיקלית שלו ברשתות החברתיות בסיוע מוזיקאים מיוטיוב שיצרו איתו קשר.
השיר הראשון של טופיק, "Light It Up", יצא בסוף 2014 והגיע ליותר ממיליון צפיות בערוץ היוטיוב שלו. בקיץ 2015, הוא הוציא את אלבום הבכורה שלו, Miles. מאוחר יותר באותה השנה, הוא הוציא בשיתוף פעולה עם ניקו סנטוס את הסינגל "Home". הוא ציין את האינטרנט כמקור להצלחתו ואמר כי: "האינטרנט קירב את העולם למעשה."
בספטמבר 2016, הוא חתם על חוזה פאבלישינג עם סוני מיוזיק/ATV.‏ בינואר 2017, הוא הוציא את הסינגל "Break My Habits".‏
ב-26 בינואר 2018, טופיק הוציא, בשיתוף פעולה עם הזמרת האמריקאית אלי ברוק, את הסינגל "Perfect".‏ השיר היה מועמד בפרסי בחירת הנוער 2018 בקטגוריית בחירת השיר האלקטרוני/דאנס. באביב 2018, הוא הוציא, בשיתוף פעולה עם חואן מגאן (אנ') ולנה מאייר-לנדרוט את הסינגל "Sólo Contigo".
ב-19 בדצמבר 2019, הוא הוציא בשיתוף פעולה עם A7S את הסינגל "Breaking Me". נכון ליוני 2021, השיר הושמע מעל מ-751 מיליון פעם בספוטיפיי. ב-28 באוגוסט 2020, הוא הוציא בשיתוף פעולה עם A7S וליל בייבי את הסינגל "Why Do You Lie to Me". ב-10 בדצמבר 2020, הוא הוציא, בשיתוף פעולה עם סמרה (אנ'), את הסינגל "Lost".
ב-15 בינואר 2021, טופיק הוציא בשיתוף פעולה עם A7S ו-ATB את הסינגל "Your Love (9PM)". גרסת הכיסוי הגיעה בשיאה למקום השישי בגרמניה, למקום ה-8 במצעד הסינגלים הבריטי ולמקום העשירי של מצעד שירי הדאנס/אלקטרוני של בילבורד.
ב-11 ביוני 2021, הוא הוציא, בשיתוף פעולה עם ביבי רקסה, את הסינגל "Chain My Heart".
ב-30 ביולי 2021, הוא הוציא, בשיתוף פעולה עם קלין בנדיט ווס נלסון (אנ'), את הסינגל "Drive".
ב-24 באוגוסט 2021, הוא הוציא, בשיתוף פעולה עם בקי היל, את הסינגל "My Heart Goes (La Di Da)".
דיסקוגרפיה > אלבומי אולפן

2015: Miles
פרסים ומועמדויות

| שנה | פרס | קטגוריה | עבודה מועמדת | תוצאה | הערות |
| --- | --- | --- | --- | --- | --- |
| 2016 | פרסי המוזיקה של MTV אירופה | האמן הגרמני הטוב ביותר | עצמו | מועמדות |  |
| 2016 | 1Live Krone | הסינגל הטוב ביותר | "Home" ‏(יחד עם ניקו סנטוס) | מועמדות |  |
| 2018 | פרסי בחירת הנוער | בחירת השיר האלקטרוני/דאנס | "Perfect" ‏(יחד עם אלי ברוק) | מועמדות |  |
| 2020 | פרסי המוזיקה LOS40 | אמן הדאנס הטוב ביותר | עצמו | מועמדות |  |
| 2020 | 1Live Krone | אמן הדאנס הטוב ביותר | עצמו | מועמדות |  |
| 2020 | 1Live Krone | הסינגל הטוב ביותר | "Breaking Me" ‏(יחד עם A7S) | מועמדות |  |
| 2021 | פרסי המוזיקה של בילבורד | שיר הדאנס/אלקטרוני המוביל | "Breaking Me" ‏(יחד עם A7S) | מועמדות |  |
הערות שוליים

↑  "Musik: Topic ist als Produzent auf der Erfolgsspur - aber singen will er lieber nicht". Südkurier (בגרמנית). ארכיון מ-2018-01-27. נבדק ב-2018-01-26.
↑  "In-Producer Topic aus Solingen startet auch international durch". neuH Magazine (בגרמנית). 2016-07-10. נבדק ב-2018-01-26.
↑  "Topic: Dagi Bees bester Freund über sein lässiges Leben als DJ". Bravo (בגרמנית). 5 באפריל 2018. ארכיון מ-2021-01-15. נבדק ב-28 במאי 2021. {{cite web}}:  (עזרה)
↑  "Music Video - TOPIC - Home Ft Nico Santos" (באנגלית אמריקאית). ארכיון מ-2018-01-26. נבדק ב-2018-01-26.
↑  "Home ft. Nico Santos: Wer ist Tobias Topic?". www.tonight.de. נבדק ב-2018-01-26.
↑  Radtke, Guido. "Solingen: Topic spielt neuen Song zum ersten Mal in der Festhalle". RP ONLINE. ארכיון מ-2018-01-26. נבדק ב-2018-01-26.
↑  Schreiber-Lenz, Jutta (24 בפברואר 2016). "Von Solingen hoch in die Charts" (בגרמנית). Solinger Tageblatt. נבדק ב-2018-01-26. {{cite web}}:  (עזרה)
↑  Einck, Henry. "Musikvideo » Topic feat. Nico Santos - Home". Dance-Charts.de (בגרמנית). נבדק ב-2018-01-26.
↑  "MusikWoche News Sony/ATV gewinnt". www.mediabiz.de (בגרמנית). ארכיון מ-2018-01-26. נבדק ב-2018-01-26.
↑  "Topic released Break My Habits mit einem filmreifen Musikvideo". It's All About The Music (בגרמנית). 2017-01-14. ארכיון מ-2018-01-27. נבדק ב-2018-01-26.
↑  "Fifth Harmony's Ally Brooke Releasing Debut Solo Single 'Perfect,' Collab With Topic". Billboard. ארכיון מ-2018-01-25. נבדק ב-2018-01-26.
↑  Breaking Me, נבדק ב-2021-06-03
↑  Varvaro, Chris (2021-01-15). "ATB, Topic, & A7S Recreate Dance Classic With "Your Love (9PM)"". The Nocturnal Times (באנגלית אמריקאית). ארכיון מ-2021-02-26. נבדק ב-2021-05-19.
↑  "ATB collaborates with Topic to reimagine "Your Love (9pm)". Data Transmission (באנגלית בריטית). 2021-01-15. ארכיון מ-2021-05-19. נבדק ב-2021-05-19.
↑  "ATB x Topic x A7S - Your Love (9pm)". Dancing Astronaut (באנגלית אמריקאית). 2021-01-20. ארכיון מ-2021-05-08. נבדק ב-2021-05-19.
↑  "Official Singles Chart Top 100 | Official Charts Company". www.officialcharts.com (באנגלית). ארכיון מ-2020-07-04. נבדק ב-2021-05-19.
↑  עותק בארכיון (ארכיון)
↑  עותק בארכיון (ארכיון)
↑  Teen Choice Awards 2018: See the full list of winners | EW.com, web.archive.org, ‏2018-08-13
↑  LOS40, LOS40 Music Awards 2020, LOS40 (בספרדית)
↑  עותק בארכיון (ארכיון)
↑  עותק בארכיון (ארכיון)
↑  "Finalists Billboard Music Awards 2021". ארכיון מ-2021-05-04. נבדק ב-2021-05-19.
| --- | --- |
בקרת זהויות :  BnF: cb179105995 (data)  GND: 1238068049  ISNI: 0000 0004 0748 3965  LCCN: no2020138123  MusicBrainz: c2a0f405-2761-4177-95f0-d7031043f1ee  SUDOC: 253810302  VIAF: 4108162669493455500002   WorldCat (עם VIAF): 4108162669493455500002
The Sins of Thy Beloved

| --- | --- |

 מקום הקמה:  נורווגיה ברין, נורווגיה
 תקופת הפעילות:  1996 – 2001, 2005–2008
 זרם:  מטאל
 סוגה:  מטאל גותי, מטאל סימפוני, דת'-דום גותי
 חברת תקליטים:  נאפלם רקורדס
 חברים
 ראו בהמשך
 חברים לשעבר
 ראו בהמשך
The Sins of Thy Beloved הייתה להקת מטאל גותי מברין, נורווגיה.
היסטוריה

הלהקה הוקמה בנובמבר 1996 בידי גלן מורטן נורדבה, ארילד כריסטנסן וסטיג יוהנסן. הלהקה נקראה בהתחלה "Purgatory" (כור המצרף) אך כעבור זמן קצר החליטו לשנות את שמם לשם פחות נפוץ. אניטה אוגלנד ואולה אארסטד הצטרפו ללהקה זמן קצר לאחר מכן. את הדמו הראשון שלהם "All Alone" הם הקליטו בחודשי ינואר ופברואר של שנת 1997. אנדרס תיו ואינגפריד סטנסלנד הצטרפו ואז הקליטה הלהקה את הדמו השני "Silent Pain" בינואר 1998. פיט יוהנסן ניגן בכינור בדמו זה, למרות שעדיין לא היה חבר רשמי בלהקה. הוא הצטרף ללהקה להקלטת אלבומה המלא הראשון "Lake of Sorrow" ב-1998. אחרי הקלטת האלבום הלהקה קיימה מסע הופעות ברחבי אירופה. אחרי המסע הקליטה בשנת 2000 את האלבום השני שלהם "Perpetual Desolation". דיסק ווידאו של הופעה חיה שלה הופץ ב-2001 אך לא זכה לתפוצה כלל עולמית ולכן קשה להשיגו. גם בעקבות אלבום זה יצאה הלהקה למסע הופעות אך המסע היה מתיש וגרם לאניטה אוגלנד, אנדרס תיו ואינפגריד סטנסלנד לעזוב את הלהקה ב-2001. בעקבות עזיבתם של השלושה, הלהקה הקפיאה את פעילותה, ואילו פיט יוהנסן עזב לנגן בכינור עבור טריסטניה ומאוחר יותר סירניה.  הלהקה ניסתה לחדש את פעילותה ב-2005 וב-2007 היו שמועות שאניטה חזרה ללהקה, אך היא עדיין נשארה לא פעילה וב-2008 התפרקה סופית.
מוזיקה

סגנון המוזיקה של The Sins of Thy Beloved אופייני למטאל הגותי הסקנדינבי. The Sins of Thy Beloved מושוות לעיתים קרובות ללהקות מטאל גותי אחרות דוגמת טריסטניה ו-Theatre of Tragedy, בעיקר בגלל שהלהקה משלבת זמרת סופרן נשי עם גרואלינג גברי, שילוב שנפוץ במטאל הגותי וידוע כ"שירת היפה והחיה". המוזיקה של הלהקה משלבת מקצבים וריפים של דום-דת' ודת' מטאל לצד שימוש אינטנסיבי בכינור, בעיקר באלבום Lake of Sorrow. השימוש בשירת היפה והחיה בליווי כינור וקלידים מאפיין להקות מטאל גותי רבות מנורווגיה. ההופעות החיות שלהם יותר קרובות לדת' מטאל מאשר ההקלטות באולפן, בהן משתמשים באפקטים נוספים ועיבודים שאי-אפשר לעשות בהופעה חיה (יותר כלים קלאסיים, מקהלות וכו').
דיסקוגרפיה > אלבומים מלאים

Lake of Sorrow (1998)
Perpetual Desolation (2000)
דיסקוגרפיה > דמואים

The Sins of Thy Beloved demo (1997)
דיסקוגרפיה > EPs

All Alone (1997)
חברי הלהקה > הרכב אחרון

גלן מורטן נורדבה (Glenn Morten Nordbø) - גרואלינג, גיטרה (1996–2008)
ארילד כריסטנסן (Arild Christensen ) - גרואלינג, גיטרה (1996–2008)
אולה אארסטד (Ola Aarrestad) - גיטרת באס (1996–2008)
סטיג יוהנסן (Stig Johansen) - תופים (1996–2008)
אניטה אוגלנד (Anita Auglend) - שירה נשית, סופרן (1996–2001, 2007–2008)
מייקן אולאיסן (Maiken Olaisen) - קלידים (2005–2008)
חברי הלהקה > עבר

אנדרס תיו (Anders Thue) - קלידים, פסנתר (1997–2001)
אינגפריד סטנסלנד (Ingfrid Stensland) - קלידים, פסנתר (1997–2001)
פיט יוהנסן (Pete Johansen) - כינור (1998–2001)
חברי הלהקה > אורחים / זמניים

נגה מארי אאנבי (Hege-Marie Aanby) - שירה (2001)
מונה ואלין (Mona Wallin) - שירה (2005)
Runway

Runway AI היא חברה אמריקאית, המתמחה בבינה מלאכותית יוצרת. החברה מתמקדת בעיקר ביצירת מוצרים ומודלים להפקת סרטונים, תמונות ותכני מולטימדיה שונים. בפרט דגמי ה-AI המסחריים של טקסט לווידאו AI Gen-1, Gen-2 ו-Gen-3 Alpha.
הכלים ודגמי הבינה המלאכותית של Runway נוצלו בסרטים כמו הכול בכל מקום בבת אחת, בסרטוני מוזיקה לאמנים כולל אייסאפ רוקי, קניה וסט, ברוקהמפטון ו־The Dandy Warhols,  ובעריכת תוכניות טלוויזיה כמו לייט שואו עם סטיבן קולבר  וטופ גיר.
היסטוריה

החברה נוסדה בשנת 2018 על ידי הצ'יליאנים Cristóbal Valenzuela, Alejandro Matamala, והיווני Anastasis Germanidis לאחר שנפגשו בבית הספר לאמנויות על שם טיש באוניברסיטת ניו יורק. החברה גייסה 2 מיליון דולר ב-2018 כדי לבנות פלטפורמה לפריסת מודלים של למידת מכונה בקנה מידה גדול בתוך יישומי מולטימדיה.
בדצמבר 2020 גייסה Runway 8.5 מיליון דולר  בסבב גיוס A.
בדצמבר 2021 גייסה החברה 35 מיליון דולר בסבב גיוס B.
ב-21 בדצמבר 2022 גייסה Runway 50 מיליון דולר  בסבב C. ואחריו סבב הרחבה של 141 מיליון דולר של סדרה C ביוני 2023 לפי שווי של 1.5 מיליארד דולר מגוגל, Nvidia ו- סיילספורס לבניית מודלים רב-מודאליים בסיסיים של AI ליצירת תוכן שישמשו בהפקת סרטים ווידאו.
בפברואר 2023 שחררה Runway את Gen-1 ו-Gen-2 את המודל הבסיסי המסחרי והזמין לציבור הראשון של יצירת וידאו לווידאו וטקסט לווידאו הנגיש באמצעות ממשק אינטרנט פשוט.
ביוני 2023 נבחרה Runway לאחת מ-100 החברות המשפיעות בעולם על ידי מגזין טיים.
שירותים וטכנולוגיות

Runway מתמקד בבינה מלאכותית יוצרת עבור וידאו, מדיה ואמנות. החברה מתמקדת בפיתוח טכנולוגיית מודל יסוד קניינית שאנשי מקצוע ביצירת סרטים, פוסט-פרודקשן, פרסום, עריכה ואפקטים חזותיים יכולים להשתמש בה. בנוסף, Runway מציעה אפליקציית iOS המיועדת לצרכנים
מוצר Runway נגיש באמצעות פלטפורמת אינטרנט ודרך ממשק תכנות יישומים כשירות מנוהל.
שירותים וטכנולוגיות > פסטיבל הסרטים של AI

Runway מארחת פסטיבל סרטי AI שנתי בלוס אנג'לס ובניו יורק.
הערות שוליים

1 2  Metz, Cade (2023-04-04). "Instant Videos Could Represent the Next Leap in A.I. Technology". The New York Times (באנגלית אמריקאית). ISSN 0362-4331. נבדק ב-2023-09-15.
↑  "Generative AI's Next Frontier Is Video". Bloomberg.com (באנגלית). 2023-03-20. נבדק ב-2023-09-15.
1 2  Vincent, James (2023-03-20). "Text-to-video AI inches closer as startup Runway announces new model". The Verge (באנגלית אמריקאית). נבדק ב-2023-09-15.
↑  "How director and editor Evan Halleck uses Runway for films, music videos, and commercials". Runway (באנגלית אמריקאית). נבדק ב-2024-03-01.
↑  "Distorting Reality with Dan Streit". Runway (באנגלית אמריקאית). נבדק ב-2024-03-01.
↑  Cowen, Trace William. "Kanye West Shares Unsettling Video for "Vultures (Havoc Version)" Ahead of Ty Dolla Sign Collab Album Release". Complex (באנגלית אמריקאית). נבדק ב-2024-03-01.
↑  The Dandy Warhols - "I'd Like To Help You With Your Problem (feat. Slash)" - Official Music Video (באנגלית), 14 בפברואר 2024, נבדק ב-2024-03-01 {{citation}}:  (עזרה)
↑  "How Runway took The Late Show edits from five hours to five minutes". Runway (באנגלית אמריקאית). נבדק ב-2024-03-01.
↑  "How Drew Emery uses Runway to edit content for Top Gear America & Cooper's Bar". Runway (באנגלית אמריקאית). נבדק ב-2024-03-01.
↑  Black, Julia. "'Not Everyone Is Trying to Build God': Runway CEO Cristóbal Valenzuela Tries to Dampen the Doomerism". The Information. נבדק ב-2023-09-18.
↑  "RunwayML raises $8.5 million for its AI-powered media creation tools". VentureBeat (באנגלית אמריקאית). 2020-12-16. נבדק ב-2023-09-15.
↑  "Runway raises $35M Series B | Runway Blog". Runway (באנגלית אמריקאית). נבדק ב-2023-11-07.
↑  Cai, Kenrick. "Runway Raises $50 Million At $500 Million Valuation As Generative AI Craze Continues". Forbes (באנגלית). נבדק ב-2023-09-15.
↑  "AI Video Startup Runway Raises $141 Million From Google, Nvidia". Bloomberg.com (באנגלית). 2023-06-29. נבדק ב-2023-09-15.
↑  Wiggers, Kyle (2023-06-29). "Runway, a startup building generative AI for content creators, raises $141M". TechCrunch (באנגלית אמריקאית). נבדק ב-2023-09-15.
↑  "Google Invests in AI Startup Runway to Wrest Cloud Business From AWS". The Information. נבדק ב-2023-09-15.
↑  Black, Julia. "'Not Everyone Is Trying to Build God': Runway CEO Cristóbal Valenzuela Tries to Dampen the Doomerism". The Information. נבדק ב-2023-09-15.
↑  "Featured interview: Runway AI CEO Chris Valenzuela - First Move with Julia Chatterley - Podcast on CNN Audio". CNN (באנגלית אמריקאית). נבדק ב-2023-09-18.
↑  Metz, Cade (2023-04-04). "Instant Videos Could Represent the Next Leap in A.I. Technology". The New York Times (באנגלית אמריקאית). ISSN 0362-4331. נבדק ב-2023-09-15.
↑  "Generative AI's Next Frontier Is Video". Bloomberg.com (באנגלית). 2023-03-20. נבדק ב-2023-09-15.
↑  Vincent, James (2023-04-24). "Create generative AI video-to-video right from your phone with Runway's iOS app". The Verge (באנגלית). נבדק ב-2024-03-01.
↑  "Runway AI Film Festival". Runway (באנגלית אמריקאית). נבדק ב-2023-11-18.
↑  Melendez, Steven. "A new film festival will only show movies made using AI".
↑  Kokalitcheva, Kia. "1 big movie thing: an AI-generated film festival".
מילוג

| --- | --- |
 סוג:  אתר ציבורי
 תקופת הפעילות:  2011, ישראל ישראל – הווה
 מייסדים:  יותם רוזנטל
 בעלות:  יותם רוזנטל
 שירותים עיקריים:  מילון עברי-עברי אינטרנטי
 www.milog.co.il
 
מילוג הוא אתר אינטרנט שמספק מילון עברי-עברי מקוון חינמי. מילוג כולל הסברים ותוספים הקשורים לשפה העברית, מציג פירוש למילה, מונח, או ביטוי באופן מפורט, ומאפשר לקבל מילים נרדפות למילה כלשהי, צירופים וביטויים, ראשי תיבות, גימטריה, חרוזים, ומאמרים.
האתר הוקם ב־2011.
ראו גם

ויקימילון
הערות שוליים

↑  אתר מילוג, אודות מילוג, באתר מילוג - המילון העברי החופשי ברשת
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
ציגה דוגומה

ציגה דוגומה (נולדה ב-23 בפברואר 2001) היא אתלטית אתיופית, אלופת עולם באולם (גלאזגו 2024) בריצת 800 מטר.
ביוגרפיה

דוגומה נולדה באתיופיה.
ביוגרפיה > 2022

באליפות אפריקה שנערכה באוגוסט בפור לואי שבמאוריציוס סיימה במקום 12 בריצת 400 מטר בתוצאה של 56.23 שניות. בנוסף, סיימה במקום חמישי בריצת שליחות 4x400 מטר בתוצאה של 3:47.31 דקות, ובמקום שישי בריצת שליחים 4x400 מטר משולב בתוצאה של 3:31.50 דקות.
ביוגרפיה > 2024 > אלופת עולם באולם

באליפות העולם באולם שנערכה במרץ בגלאזגו שבממלכה המאוחדת זכתה במדליית זהב בריצת 800 מטר בתוצאה של 2:01.90 דקות, לפני ג'מה ריקי מהממלכה המאוחדת (2:02.72 דקות) ונואלי יאריגו מבנין (2:03.15 דקות). בשלב חצי הגמר קבעה שיא אישי חדש של 1:58.35 דקות.
שיאים אישיים > אצטדיון

ריצת 400 מטר: 54.43 שניות (2022)
ריצת 800 מטר: 1:59.40 דקות (2023)
שיאים אישיים > אולם

ריצת 800 מטר: 1:58.35 דקות (2024)
פנטרה

ערך זה עוסק בלהקת מטאל. אם התכוונתם לחברת אבטח מידע ישראלי, ראו .
| --- | --- |

 מקום הקמה:  ארלינגטון 
 מוקד פעילות:  ארלינגטון, טקסס, ארצות הברית
 תקופת הפעילות:  1981-2003 2022–2003 
 סוגה:  גלאם מטאל, הבי מטאל (מוקדם) גרוב מטאל, ת'ראש מטאל (מאוחר)
 חברת תקליטים:  מטאל מג'יק אטלנטיק איסטווסט
 pantera.com
 פרופיל ב-IMDb
 חברים
 פיליפ אנסלמו רקס בראון
 חברים לשעבר
 דיימבאג דארל ויני פול טרי גלייז דוני הארט טומי בראדפורד מאט לאמור ריק מיטיאסין דייוויד פיקוק
 
פנטרה (באנגלית: Pantera) היא להקת הבי מטאל משפיעה שנוסדה ב-1981 בטקסס, ארצות הברית, והייתה לאחת מלהקות המטאל המצליחות ביותר בשנות התשעים.
היסטוריה

פנטרה הוקמה על ידי האחים אבוט, דארל (גיטרה) וויני פול (תופים). בניגוד לדעה הרווחת, שמה של הלהקה אינו קשור כלל לחיה בעלת השם הדומה (פנתר), אלא לעיירה פנטגו, הנמצאת בסמוך לארלינגטון, טקסס. בשנה שלאחר הקמת הלהקה, הצטרף להרכב הבסיסט רקס בראון והגיטריסט טרנס לי עבר לעמדת הסולן לאחר שהסולן שקדם לו עזב את הלהקה. הלהקה ניגנה באותה עת מוזיקת גלאם וחבריה הופיעו על הבמה בתלבושות ותסרוקות אופייניות לסגנון.
במהלך שנות השמונים הוציא ההרכב ארבעה אלבומים: Metal Magic, Projects in the Jungle, I Am the Night ו-Power Metal. כל הארבעה יצאו בצורה עצמאית בחברת התקליטים הפרטית Metal Magic, בהפקת ג'רי אבוט, אביהם של "דיימבאג" וויני פול.
האלבום Power Metal, שיצא ב־1988 היה הראשון עם הסולן פיליפ "פיל" אנסלמו על המיקרופון. אנסלמו הגיע לאחר שורה של סולנים שמילאו את מקומו של טרנס לי שעזב בשנת 1986.
ביולי 1990 יצא לאוויר העולם Cowboys From Hell, האלבום ששינה לעד את הלהקה ונחשב עד היום לאחד מאלבומי המטאל המשפיעים אי פעם. באלבום התגלה פן חדש של פנטרה - לא עוד חבורת בחורים במכנס צמוד ושיער מנופח. הלהקה זנחה את הגלאם ועברה לנגן מוזיקה המזכירה מאוד ת'ראש מטאל אך עם אלמנטים מעט שונים בקצב ובמבנה השיר. כיום, סגנון זה ידוע בתור "גרוב מטאל".
ב-1992 יצא האלבום Vulgar Display Of Power אלבום הממשיך את והסגנון המצליח של הלהקה הגרוב מטאל הרועש, אבל גם משלב בלדות מטאל כגון Hollow ו-This Love. האלבום זכה להצלחה עצומה והכיל את הלהיט Walk שהפך לשיר המנוני בקרב קהל המטאליסטים.
למרות שהסולן פיליפ צרך הרואין, כבר ב-1994 הוציאה פנטרה את אלבומה הבא: Far Beyond Driven, אלבום פחות ת'ראשי שכלל פחות קטעי סולו של גיטרה חשמלית שהיו אופייניים לאלבומים הקודמים, אבל יש שיאמרו יותר כבד.
האלבום הבא, The Great Southern Trendkill, יצא ב-1996 ונפתח בצרחה של 10 שניות מגרונו של פיל, והאלבום כולו ממשיך באותו קו עצבני.
ב-1997 יצא אלבום הופעה בשם Official Live: 101 Proof.
אלבומה האחרון של הלהקה הוא Reinventing The Steel. האלבום הזה פחות זועם מקודמו ונחשב על ידי מעריצים רבים לאלבום הגרוע ביותר של הלהקה (מלבד אלבומי הגלאם של שנות השמונים).
במהלך השנים התגלעו סכסוכים בין חברי הלהקה, בעיקר סביב שימושו של אנסלמו בהרואין. באותן שנים עבד אנסלמו על מספר פרויקטים צדדים מחוץ לפנטרה (כגון Superjoint Ritual).
לקראת תחילת העשור הבא (לאחר יציאת האלבום Reinventing the Steel בשנת 2000) החריפו הסכסוכים בין האחים אבוט לבין אנסלמו. בשנת 2003 יצאה לתקשורת הודעה על פרוק הלהקה.
ב-2022 הלהקה הודיעה על חזרתה וב-02.12.2022 הלהקה הופיעה במקסיקו אחרי שלא הופיעה כבר 19 שנה.
אחרי פנטרה

האחים אבוט הקימו בשנת 2003 את להקת דאמאג'פלאן. במקביל להרכב החדש של פיליפ אנסלמו: Down, הוא המשיך להופיע ולהקליט עם Superjoint Ritual. רקס בראון בחר להצטרף להרכב של פיל - "Down".
בחודש דצמבר של שנת 2004, במהלך הופעה של להקת דמאג'פלאן במועדון וילה רוזה, נרצח גיטריסט הלהקה "דיימבאג" דריל מיריות של אחד הצופים שחדר אל המקום כשבאמתחתו רובה. הרוצח, יוצא צבא שעל פי חקירת המשטרה היה מעריץ נלהב של להקת פנטרה, ירה חמש יריות ב"דיימבאג", ויני אחיו נפגע גם הוא מהיריות אך נשאר בחיים. לאחר מכן הגיע למקום שוטר שירה למוות ברוצח. דארל אבוט נקבר בעיר הולדתו, ארלינגטון, טקסס בארון קבורה מעוטר בציורים של להקת קיס. לאנסלמו נאמר שהוא לא רצוי בהלוויה.
מספר שנים לאחר האירוע שזיעזע את עולם המטאל והמוזיקה בכלל, המשיך ויני את דרכו המוזיקלית והקים את להקת "Hellyeah" שהוקמה בין השנים 2006/07. הלהקה המשיכה את סגנון הטראש מטאל המזכיר את סגנונה של פנטרה ואף סאונד חדש יותר המזכיר את סגנון להקת הטראש "Machine Head".
בחודש יוני 2018 נפטר ויני פול ממחלת לב. הוא נקבר לצד אחיו בארלינגטון, טקסס על המצבה שלו נכתב ציטוט משיר של להקתו האחרונה "Hellyeah".
דיסקוגרפיה > אלבומים

1983 Metal Magic
1984 Projects in the Jungle
1985 I Am the Night
1988 Power Metal
1990 Cowboys From Hell
1992 Vulgar Display Of Power
1994 Far Beyond Driven
1996 The Great Southern Trendkill
2000 Reinventing the Steel
דיסקוגרפיה > אלבומי הופעות

1997 Official Live: 101 Proof
דיסקוגרפיה > אוספים

The Best of Pantera: Far Beyond the Great Southern Cowboys' Vulgar Hits!:2003
מארזי DVD

The Hot 'n Heavy Home Vid 1985
Cowboys from Hell - The Videos 1991
Vulgar Video 1993
X3: Watch it Go 1997
Pantera: 3 Vulgar Videos from Hell 1999
Westside Connection

| --- | --- |
 מקום הקמה:  לוס אנג'לס 
 מוקד פעילות:  לוס אנג'לס, קליפורניה, ארצות הברית
 תקופת הפעילות:  1994–2005 (כ־11 שנים)
 סוגה:  היפ הופ, ג'י-פאנק
 חברת תקליטים:  Priority Records   Hoo Bangin' Records   Lench Mob Records
 שיתופי פעולה בולטים:  נייט דוג, ד"ר דרה ובוץ' קסידי
 westsideconnection.org
 חברים
 WC   אייס קיוב  מאק 10
 
Westside Connection הייתה להקת היפ הופ אמריקאית, שכללה את הראפרים אייס קיוב, מאק 10 ו-WC. האלבום הראשון של הלהקה, Bow Down, הגיע למקום השני במצעד בילבורד 200 ולאלבום פלטיניום.
ביוגרפיה

Westside Connection התחילו להופיע ביחד ב-1994 באלבום הבכורה של מאק 10, "Mack 10", בשיר "Westside Slaughterhouse". כמה חודשים לאחר מכן הלהקה הופיע ביחד באלבום 'Curb Servin של הראפר WC, בשיר "West Up!". באותה תקופה הלהקה החלה לעבוד על אלבום הבכורה שלהם, Bow Down, ששוחרר ב-22 באוקטובר 1996.
ב-1997 Westside Connection התארחו באלבום של מאסטר פי, West Coast Bad Boyz II, עם השיר "Bangin'" .נוסף לכך, ב-1999 הלהקה התארחה בפסקול של הסרט Thicker than Water עם השיר "Let It Reign" וב-2002 היא התארחה בפסקול של הסרט Friday After Next עם השיר "It's the Holidaze".
ב-9 בדצמבר 2003, הלהקה הוציאה לאור את האלבום השני שלה Terrorist Threats, שכלל את הסינגל "Gangsta Nation" השיר הופק על ידי Fredwreck והתארח בו הראפר נייט דוג. "Gangsta Nation" הפך להיות השיר המפורסם ביותר של הלהקה והגיע למקום ה33 במצעד בילבורד הוט 100 ולמקום ה22 במצעד שירי הR&B\היפ הופ של בילבורד.
ב-2005 הלהקה התפרקה בשל סכסוך בין מאק 10 לבין אייס קיוב.
דיסקוגרפיה > אלבומים

1996 - Bow Down
2003 - Terrorist Threats
דיסקוגרפיה > סינגלים

| שנה | סינגל | מקום במצעד> Billboard Hot 100 | מקום במצעד> U.S. R&B | מקום במצעד> U.S. Rap | אלבום |
| --- | --- | --- | --- | --- | --- |
| 1996 | "Bow Down" | 21 | 19 | 1 | Bow Down |
| 1996 | "Gangstas Make the World Go Round" | 40 | 30 | 10 | Bow Down |
| 2003 | "Gangsta Nation" | 33 | 22 | 9 | Terrorist Threats |
שוני מילר-אואיבו

שוני מילר-אואיבו (באנגלית: Shaunae Miller-Uibo; נולדה ב-15 באפריל 1994) היא אתלטית מאיי בהאמה, פעמיים ברציפות האלופה האולימפית (ריו דה ז'ניירו 2016 וטוקיו 2020), אלופת עולם (יוג'ין 2022) ופעמיים סגנית אלופת עולם (בייג'ינג 2015, דוחה 2019) בריצת 400 מטר, בעלת מדליית ארד באליפות העולם (לונדון 2017) בריצת 200 מטר ושיאנית העולם הנוכחית בריצת 300 מטר.
ביוגרפיה

מילר נולדה בנסאו שבאיי בהאמה, בתם של מבליין ושון מילר. בשנים 2010 עד 2012 זכתה שלוש פעמים ברציפות באליפות בהאמה לתיכונים בריצת 400 מטר. ב-2010 זכתה במדליית זהב באליפות העולם לנוער עד גיל 19 בריצת 400 מטר וב-2011 זכתה במדליית זהב באליפות העולם עד גיל 17. בשנים 2011 ו-2012 זכתה באליפות בהאמה לבוגרות בריצת 400 מטר.
ביוגרפיה > 2012

באולימפיאדת לונדון (2012) הייתה מילר-אואיבו חברת המשלחת הצעירה ביותר של בהאמה. בשלב המוקדמות של ריצת 400 מטר סבלה מפציעה במהלך הריצה ונאלצה לפרוש.
ביוגרפיה > 2013

ב-2013 החלה ללמוד ולהתאמן באוניברסיטת ג'ורג'יה בארצות הברית. באליפות העולם שנערכה במוסקבה, רוסיה באוגוסט היא סיימה במקום רביעי בריצת 200 מטר בתוצאה של 22.74 שניות.
ביוגרפיה > 2014

באליפות העולם באולם שנערכה בסופוט, פולין בתחילת מרץ 2014 היא זכתה במדליית ארד בריצת 400 מטר בתוצאה של 52.06 שניות, אחרי פרנסינה מקורורי מארצות הברית (51.12 שניות) וקאליס ספנסר מג'מייקה (51.54 שניות). במשחקי חבר העמים שנערכו בגלאזגו, סקוטלנד בסוף יולי אותה שנה היא סיימה שישית בריצת 400 מטר בתוצאה של 53.08 שניות.
ביוגרפיה > 2015 > סגנית אלופת עולם

באליפות העולם שנערכה בבייג'ינג סין בסוף אוגוסט 2015 זכתה מילר-אואיבו במדליית כסף בריצת 400 מטר בשיא אישי חדש של 49.67 שניות, אחרי אליסון פליקס מארצות הברית 49.26 שניות ולפני שריקה ג'קסון מג'מייקה (49.99 שניות).
ביוגרפיה > 2016 > אלופה אולימפית

באולימפיאדת ריו דה ז'ניירו (2016) זכתה מילר-אואיבו במדליית זהב בריצת 400 מטר בשיא אישי חדש של 49.44 שניות, לפני אליסון פליקס מארצות הברית (49.51 שניות) ושריקה ג'קסון מג'מייקה (49.85 שניות). וזאת לאחר שהיא איבדה שיווי משקל ונפלה על קו הסיום.
ביוגרפיה > 2017

במשחקי חבר העמים שנערכו בגולד קוסט, קווינסלנד, אוסטרליה ב-12 באפריל 2017 זכתה מילר-אואיבו במדליית זהב בריצת 200 מטר בשיא משחקים חדש של 22.09 שניות, לפני שריקה ג'קוסון (22.18 שניות) ודינה אשר-סמית' מאנגליה (22.29 שניות).
באליפות העולם שנערכה בלונדון, הממלכה המאוחדת ב-11 באוגוסט 2017 היא זכתה במדליית ארד בריצת 200 מטר בתוצאה של 22.15 שניות, אחרי דפנה סחיפרס מהולנד (22.05 שניות) ומארי-ז'וזה טה לו מחוף השנהב (22.08 שניות) ובמקום רביעי בריצת 400 מטר בתוצאה של 50.08 שניות. שבועיים לאחר מכן, בתחרות ליגת היהלום שנערכה בציריך ב-24 באוגוסט אותה שנה היא זכתה במקום ראשון בריצת 200 מטר בשיא בהאמה חדש של 21.88 שניות.
ביוגרפיה > 2018

במסגרת ליגת היהלום שנערכה במונקו ב-20 ביולי 2018 קבעה מילר-אואיבו בריצת 400 מטר שיא אישי חדש של 48.97 שניות ובכך הייתה לאתלטית החמישית בהיסטוריה שירדה מגבול 49 שניות ומגבול 22 שניות בריצת 200 מטר.